ԱՆԴՐԱԴԱՐՁ – Ես ձեզ լավ եմ ճանաչում. դուք ավելի հաճախ պաշտում եք ձեր ներսի սատանային, կարծելով, թե երկրպագում եք Աստծուն, որովհետև ձեր սրտի լեռան վրա Աստված է իջած, իսկ մթին քարանձավում՝ սատանան է դարանակալ: Ու թե նրանցից ով պիտի հսկի քո քայլը՝ դո՛ւ պիտի որոշես: Թույլ եք տալիս ձեր աստվածատուր մարմինը սատանան սնի, իսկ հոգին կտրել եք Աստծուց: Գոյությունն Աստված է, Ոչինչը սատանան, այստեղ է հակամարտությունը: Սակայն Ոչինչը ևս գոյություն ունի: Նշանակում է Ոչինչը ևս Աստծո մեջ է: Ինչպես Աստված առանց սատանայի չի կարող, այնպես էլ հոգին՝ առանց մարմնի: Եվ գիտե՞ս, թե Աստված ինչու չի վերացնում սատանային. որովհետև սպանելը մեղք է: